tomron87/hebrew-wikipedia-sentences-corpus huggingface dataset:
אם טון מאבד את כל החיים (Laff, שיבוש של "צחוק") שלו במתקפה, הוא נהיה עצוב, מאבד את כל הגאגים שלו (אותם יוכל לקנות מחדש) וחוזר לעיר הקרובה ביותר - שם הוא יצטרך להשיב לעצמו לפחות רמת צחוק אחת, לפני שיורשה לעזוב את תחומי מרכז העיר .
כמו כן, מתקפות של קוגים ומתקפות של טונים יכולות גם לפספס.
כאשר כל הקוגים חוסלו, הטונים מתחילים לרקוד; חלון מופיע, ולפי הסדר של הטונים, מוצג פירוט של כמות נקודות הניסיון שהם צברו במהלך הקרב בכל אחד מסוגי הגאגים, וכן פירוט של משימות שבהן התקדמו או השלימו במהלך הקרב.
מספר הנקודות נקבע לפי רמת הגאגים בהם השתמשו שלא פספסו את המטרה, כמותם, ועשויה להיות מוכפלת בכמה מקרים.
כאשר רמת הניסיון בסוג גאג מסוים עוברת רף מסוים, הטון יזכה בגאג הבא מאותו הסוג.
מדי פעם קוג מזן מסוים "יפלוש" לאחד השרתים.
לכל פלישה גודל משלה - כלומר, כמות הקוגים שיפלשו נקבעת בתחילת הפלישה - ותסתיים כאשר כמות הקוגים שהושמדה שווה לגודל הפלישה.
היו בעבר גם אירועים של "מגה-פלישות" - אירועים בהם אותו סוג קוג פלש למספר שרתים רבים לאורך מספר ימים.
רק הצוות של המשחק יכול להתחיל מגה-פלישה.
קוגים יכולים גם להשתלט על בניינים ברחובות (פרט למפקדת הטונים המקומית ברחוב), ובכך להפוך אותם לבנייני משרדים אפורים.
בניין קוגים מחליף בניין רגיל על ידי כך שהוא נופל מהשמיים.
דבר זה קורה לרוב באחד משני מצבים: באופן ספונטני, או - במקרים פחות נפוצים - אם קוג בוחר להיכנס לבניין רגיל.
בכל בניין קוגים מאותו הסוג (לדוגמה, Bossbots).
בניין יכול להיות בן עד חמש קומות.
על-מנת "לנקות" את הרחוב מבנייני קוגים, טונים יכולים להיכנס למעלית שבחזית הבניין, על מנת להיכנס אליו.
עד ארבעה טונים יכולים להיכנס, והמעלית תיחסם עד שיצליחו להרוס את הבניין, או עד שיפסידו.
בכל קומה שתי מעליות - אחת ממנה הטונים נכנסו, ואחת נוספת - בצד השני של הקומה - המעלית לקומה הבאה.
בכל קומה מתחילים להילחם נגד לפחות קוג אחד, וקוגים נוספים יוצאים לרוב מהמעלית הנגדית, עד שהקומה הושלמה.
עם השלמת הקומה, הטונים יוכלו להיכנס למעלית השנייה, או להחליט לצאת מהבניין באמצעות המפה.
בקומה האחרונה של בניין קוגים מצוי ה"בוס" שלו.
הטונים צריכים להרוס את הבוס ואת שאר הקוגים בקומה העליונה, ובכך לנצח.
חלוקת הנקודות נעשית כאשר כל הקוגים נהרסו.
משרדי שדה (Field Offices) הם בנייני קוגים מיוחדים, הנשלטים בידי קוגים מזן "Mover & Shaker" (מהסוג Sellbot).
הקומה הראשונה היא למעשה מעין מבוך, בו ארבעה קוגים ענקיים מהזן "Mover & Shaker", הרוקעים ברגליהם ליצירת רעידות ממוקדות.
בקומה זו הטונים צריכים למצוא קולרים, למלא מהם בלוני מים, ולהשליך על ה-Mover & Shakers עד שכולם מתפוצצים, ולפני שהזמן תם.
בשלב המבוך ישנם גם מכשולים בצורת קוגים קטנים יותר ומגירות שנופלות מהתקרה, ונגיעה בהם תפוצץ את הבלון, מה שמצריך מילוי מחדש.
עם סיום המשימה, עליהם להגיע למעלית לקומה הבאה.
בקומה השנייה השחקנים יילחמו בקרב רגיל, במטרה להציל טון-ללא-שחקן מכלוב בבניין.
בסוף הקרב הטון ישוחרר, ויעניק לשחקנים כרטיס SOS - המאפשר לזמן את הטון שהצילו באופן חד פעמי במהלך קרב עתידי, כדי שיעזור להם בקרב.
ניתן לזכות גם באותו הכרטיס מספר פעמים, ובכך לצבור מלאי.
לכל סוג קוג מפקדה משלו, ואלה ממוקמות בפינות המפה.
בכל מפקדה היכל ראשי, בו קוגים מאותו הסוג הולכים חופשי (פרט למפקדת ה-Bossbots), ולכל מפקדה גם מתקנים מיוחדים (Cog Facilities), וכן קרב ראשי, בו טונים יכולים להילחם בבוס השולט על כל הקוגים מאותו הסוג (Boss battle).
לכל מפקדה בוס משלה, נגדו הטונים יכולים להילחם, עד 8 טונים בכל פעם (כמה קבוצות יכולות להילחם בו-זמנית, וכל אחת תילחם בהעתק משלה של הקרב).
לפני שטון מוכן להילחם נגד הבוס, הוא צריך להשלים את תחפושת הקוג שלו - בעזרתה יוכל להתחזות לקוג על-מנת להסתנן למתחם.
כל מפקדה דורשת חליפה שונה, השייכת לסוג הקוגים מהמפקדה.
כאשר הטון הרג מספיק קוגים מאותו סוג החליפה, הוא יהיה מוכן לקידום, ויוכל להיכנס לקרב נגד הבוס.
בסופו של הקרב המשתתפים יזכו בפרס, ויקבלו קידום.
כאשר טון עובר את דרגה 12 של חליפת קוג מדרג 8 - הדרג הבכיר ביותר - חליפתו לא תשתנה, אבל קידומים יעלו את רמת הקוג עד שתגיע ל-50, ויותר לא תעבור רמה זו.
בשלב זה, הטון יגיע לדרגה הבחירה ביותר, ויוכל להיכנס מתי שירצה לקרב באותה המפקדה.
בקרב נגדו המשתתפים צריכים להציל טון-ללא-שחקן מכלוב, על ידי לחימה נגד הקוגים ששומרים על ה-VP, ולאחר מכן להפיל את ה-VP מצוק, על ידי השלכת פאי עליו.
הפרס הוא כרטיס SOS של הטון המשוחרר (בעל ערך רב יותר מכרטיסי SOS ממשרדי שדה)
בקרב נגדו המשתתפים צריכים להילחם נגד קוגים, ולאחר מכן להשליך רובוטים זעירים (Goons) וכספות על ה-CFO עצמו, עד שהוא בורח ונדרס על ידי רכבת.
הפרס הוא משפט יונייט (Unite!
Phrase), שכאשר אומרים אותו, כל הטונים בסביבה הקרובה מקבלים חיים, סוכריות גומי או מלאי מחודש של גאגים - בהתאם לסוג המשפט שנאמר
Chief Justice (CJ) - המפקד של ה-Lawbots, ומשמש כשופט בבית המשפט של הקוגים.
בקרב נגדו המשתתפים צריכים - לאחר קרב רגיל נגד קוגים - להציל טון ממשפט לא הוגן, על ידי השלכת ראיות לטובתו על כף מאזניים ענקיים, בעוד שקוגים משליכים ראיות סותרות מהצד השני.
הפרס הוא יכולת זימון של קוג.
ניתן לקבל זימון של קוג בודד, בניין קוגים (בו הקוגים יהיו מאותו הזן שזימנו), או פלישה שלמה של הזן
בתחילת הקרב עליהם להילחם נגד קוגים מסוג 2.0 שכאשר מתפוצצים, הם הופכים לשלדי מתחת, עם חיים מחודשים.
לאחר חלק זה, המשתתפים מתחזים למלצרים בסעודה של קוגים, וצריכים להגיש לכמה שיותר קוגים, עד שאלה האחרונים יתפוצצו.
לאחר מכן, עליהם להילחם נגד הקוגים הנותרים, ולבסוף להילחם נגד ה-CEO עצמו, על ידי השפרצת מים עליו בעזרת בקבוקי סודה.
בסוף הקרב ה-CEO מפוטר, והשחקנים זוכים במכתב פיטורים (Pink Slip), בו יכולים להשתמש נגד קוגים ולפטר אותם ("לירות" באנגלית) בעזרת תותח ענקי, ובכך להרוג אותם באופן מיידי
יושב הראש (The Chairman) הוא הדמות השולטת על כל שאר הקוגים.
הוא מעולם לא הופיע במשחק, אך כאשר ה-CEO מפוטר, הוא אומר: "לא!
יושב הראש לא יאהב את זה!".
הגאגים (Gags) - המשמשים למעשה נשק בקרבות קוגים - מחולקים לסוגים (Gag Tracks).
סוג הגאג מאפיינים Toon-Up מעלה את החיים של שאר השחקנים או אחד מהם.
גאגים בעלי מספור זוגי מכוונים כלפי כל הטונים, והעוצמה שלהם מחולקת באופן שווה לכל אחד מהם Trap הטמנת מלכודת מול אחד מהקוגים.
לא ניתן להטמין מלכודת מול אותו הקוג טרם הפעלת המלכודת הקודמת, ובמקרה שבאותו התור כמה טונים יטמינו מלכודת מול אותו הקוג, אותן מלכודות ייעלמו בענן של אבק.
מלכודות מופעלות באמצעות גאגים מסוג "Lure" Lure פיתוי הקוגים (לדוגמה, באמצעות שטר המחובר לחכה).
גאגים בעלי מספור זוגי מכוונים כלפי כל הקוגים.
קוג שפותה נשאר לא פעיל ("Stunned") למשך כמה סבבים, לפי עוצמת הגאג Sound פגיעה בכל הקוגים בקרב באמצעות גלי קול Throw השלכת מאפים על הקוגים.
כל טון חדש מקבל סוג גאג זה באופן אוטומטי Squirt התזת מים על הקוגים.
כל טון חדש מקבל סוג גאג זה באופן אוטומטי Drop הפלת חפצים כבדים על הקוגים
כל סוג גאג מכיל שבעה גאגים.
טונים מתחילים את המשחק עם שני סוגים ("Throw" ו-"squirt"), ובכל עיר קיימת סדרת משימות לקבלת סוג חדש.
העיר הראשונה היא Toontown Central, בה נעשית הבחירה בין "Toon-Up" ל-"Sound".
לאחר הבחירה, לטון יהיו 16 משימות הדרושות להשלמה, שבסופה של כל אחת מהן הוא יקבל "פריים" לאנימציה של השימוש בגאג מאותו הסוג.
כאשר כל המשימות הושלמו, הטון יקבל את הגאג הראשון מאותו סוג גאג, ויוכל לעבור למשימות בעיר הבאה בתור, בה גם תהיה לו בחירה בין שני סוגי גאגים שאין לו.
ניתן להשיג בסך-הכל 6 סוגי גאגים, כך שיש לוותר על אחד מהסוגים.
הקומבינציות הפופולריות הן "Trapless" (ללא גאגים מסוג "Trap"), או "Dropless" (ללא גאגים מסוג "Drop").
לעומת זאת, משתמשים שיצרו שחקן בשלב הבטא של המשחק (בשנת 2003) התחילו גם עם גאגים מסוג "Drop", כך שיכלו להשתמש בכל סוגי הגאגים.
כאשר נלחמים בקוגים בהצלחה, בסוף הקרב כל טון יקבל נקודות ניסיון לגאגים בהם השתמש, ושלא פספסו את המטרה.
נקודות הניסיון הן לפי רמת הגאג (1 עד 7), אך יכולות להיות מוכפלות בכמה מצבים:
כאשר יש פלישה של קוגים, ערך כל גאג שנעשה בו שימוש במהלך הפלישה מוכפל
בבנייני קוגים, ערך ההכפלה עולה בחצי עם כל עלייה של קומה.
בבניינים במהלך פלישות ערך הקומה מוכפל
ניתן גם לשתול עד שמונה גאגים בחצר הבית של טון, ובכך להפוך אותם לאורגניים, הצמחים כל עצי גאגים.
העצים, לאחר שהגיעו לגודלם המרבי, יגבירו את עוצמת הגאג ב-10%, וכן יאפשרו לטון לאסוף את הגאג בחינם פעם ביום - אותו העץ יצמיח מחדש ביום הבא.
את הגאגים מרמה 1 עד 6 ניתן לקנות בחנות הגאגים ("Goofy's Gag Shop") הקיימת בכל אחת מהערים.
ניתן לקנות גם גאגים מהחנות דרך רכבת המשחקים, לאחר כל סבב של משחק.
מעבר ל-"Throw" ו-"Squirt", ניתן להפוך סוגים נוספים של גאגים לזמינים על ידי השלמת משימות שונות.
גאגים ברמה 7 הם הכי עוצמתיים, ואינם ניתנים לקנייה.
הם פוגעים בכל הקוגים בקרב, וניתן להחזיק בכל רגע נתון רק ביחידה אחת מכל אחד מהם.
כאשר טון מגיע ל-10,000 נקודות ניסיון בסוג גאג מסיום, מד הנקודות יוחלף על מד "500 to Go!", הסופר כמה נקודות נשארו על שיגיע ל-500. כאשר ישיג 500 נקודות, יוכל לזכות פעם נוספת באותו הגאג, והמד יתאפס בחזרה ל-"500 to Go!".
במידה ויש לטון כבר את הגאג, המד יישאר על "0 to Go!", עד שהטון ישתמש בגאג.
ניתן גם לאסוף גאגים אורגניים מרמה 7 מדי יום.
ה"חיים" של הטונים בטונטאון נקראים "Laff Points" - שיבוש של המילה "laugh" באנגלית - צחוק.
החיים של הטון מוצגים על גבי אייקון בצורת הראש של החיה של השחקן, בו מוצגת בעין הימנית רמת החיים המקסימלית, ובשמאלית רמת החיים הנוכחית.
ניתן להגדיל את רמת החיים המקסימלית באמצעות השלמת משימות והשתתפות בפעילויות.
את רמת החיים הנוכחית, המושפעת מהתקפות קוגים במהלך קרבות, ניתן להעלות בכמה דרכים:
להיות בתחומי מרכז העיר של אחת הערים - בכל 30 שניות, השחקן יקבל חי נוסף, עד להגעה לחיים המקסימליים.
זה נכון גם לגבי הזמן שבו משחקים ברכבת ה-Trolley
לאסוף אוצרות (Treasure) ממרכזי הערים - לכל עיר אוצר משלה, שכאשר נוגעים בו, מתווספים חיים.
לדוגמה, האוצרות במעגן של דונלד דאק הם כוכבי ים, המצויים מתחת למים, ומוסיפים 10 חיים
שימוש בגאג מסוג Toon-Up, המעלה את החיים של אחד או כל הטונים בקרב (אבל לא של השחקן שמשתמש בגאג)
זימון דודל (חיית החמד) כדי שיבצע פעלול.
הדודל יכול לבצע אותו ולשמח את כל השחקנים, אך יכול גם להתבלבל ולא להועיל כלל
זימון אחד ה-SOS Toons העושה שימוש הגאג מסוג "Toon-Up" - בהם ניתן לזכות מקרב ה-VP
Phrae להעלאת חיים - בו ניתן לזכות מקרב ה-CFO
נגיעה בחבית צחוק (Laff Barrel) באחד ממתקני הקוגים
דיבור עם הדמות ללא שחקן הרלוונטית בסוף משימה, או בסוף חלק של משימה, יחדש לטון את כל החיים שלו
כל טון מתחיל את המשחק עם 15 חיים מקסימליים.
ניתן להעלות את הרף על ידי:
השלמת ה-"Toontask" - משימה שכל טון חדש מקבל, על-מנת להכיר את המשחק, ובסופה מקבל חי נוסף
השלמת משימות של חיים מהערים השונות - 84 בסך-הכל
דיג: על כל 10 זנים חדשים של דגים, הטון מקבל חי נוסף - 7 בסך-בכל
מרוץ מכוניות: ניתן להשיג גביעים ממרוצים, וכל גביע עשירי מוסיף חי אחד - 3 בסך-בכל
גולף: ניתן להשיג גביעים מגולף, וכל גביע עשירי מוסיף חי אחד - 3 בסך-בכל
חקלאות: טונים יכולים גם לגדל פרחים.
עם התקדמותם, מתאפשר להם לגדל עוד זנים, וכל זן עשירי מוסיף חי אחד - 4 בסך-בכל
חליפת קוגים: עם ההתקדמות בקרבות במפקדות הקוגים, כאשר טון מקבל חליפת קוג מסדר 8, בדרגה 15, 20, 30, 40 או 50, הוא יקבל נקודת חיים נוספת.
5 נקודות לכל מפקדה, ו-20 בסך-הכל
אוּברים (Ubers) הם כינויים לשחקנים שבכוונה נשארים עם חיים מקסימליים נמוכים, במטרה להפוך את המשחק מאתגר יותר.
אוברים יבחרו להימנע מפעילויות שמעלות את רמת החיים, עד להגעה לכמות החיים הרצויה, או לחלופין, כלל לא יעסקו בפעילויות אלה, על מנת להישאר עם 15 חיים.
לעומת זאת, רוב האוברים יעדיפו לקבל גישה ליותר משני סוגי הגאגים שאיתם מתחילים, ולכן ישלימו משימות להשגתם, אך דבר זה מצריך קודם את השלמת המשימות שנותנות חיים מאותה העיר.
לאוברים, על-פי רוב, שניים עד ארבעה סוגי גאגים.
מנגד, קיימת גם התופעה של ה-"אנטי אובר" - טונים שמשלימים את כל המשימות, אך בוחרים להשתמש רק בגאגים מסוגים מסוימים, וכך למעשה לא מקבלים נקודות בשאר סוגי הגאגים, ונשארים בהם עם גאג ברמה 1. תופעת האנטי-אוברים הרבה פחות נפוצה.
תופעת ה-Greening היא כאשר טון מנסה לחבל בקרב נגד קוגים, במטרה לגרום לאחד או יותר מהשחקנים לאבד את כל החיים שלהם, להפסיד בקרב ולאבד אל כל הגאגים.
התופעה - ששמה נובע מהצבע הירוק של מד החיים כאשר יש לטון 0 חיים - נחשבת כסוג של הצקה והיא נגד כללי המשחק.
באוגוסט 2013, מודעה באתר של טונטאון הודיעה על סגירת המשחק, המיועדת ל-19 בספטמבר באותה השנה, ולפיה הצעד ייעשה על מנת להתמקד בהמשך הפיתוח של פרויקטים נוספים, כדוגמת קלאב פינגווין.
הודעה זהה פורסמה לגבי שני משחקים נוספים של דיסני - Pirates of the Caribbean Online ו-Pixie Hollow.
מרגע פרסום ההודעה ועד לתאריך הסגירה, כל השחקנים קיבלו בחינם את כל ההטבות של חברות בתשלום.
נעשו כמה ניסיונות לבטל את הסגירה, ביניהם פרסום עצומה, וכן ניסיון להעביר את בעלות המשחק מדיסני לידיים פרטיות, אך המשחק נסגר בסופו של דבר.
שרתים פרטיים ("Toontown Private Servers", לעיתים גם מכונים "Toontown Remakes" - גרסאות חדשות של טונטאון) הם אתרים שיצרו מחדש את המשחק (קוד המקור של טונטאון היה זמין לציבור), ומאפשרים לציבור הרחב ליצור משתמש ולשחק.
אתרים כאלה נעשו פופולריים לאחר סגירת המשחק המקורי ב-2013. על נרשמים לאתרים אלה לא חלה הגבלה של חברות בתשלום, ולרוב הם גם כוללים אפשרויות שלא היו קיימות בגרסה המקורית של המשחק.
השרת הפרטי שבו נעשה השימוש הרב ביותר הוא Toontown Rewritten.
Toonami (בתרגום חופשי: "גל של אנימה", ובתעתיק לעברית: "טונאמי") הייתה רצועת שידור בCartoon Network וKids' WB כיום משדרת בשבת בערב בAdult Swim, בבעלות חברת טרנר וחטיבה של טיים וורנר.
שעות השידור הן בין 00:00 ל-3:00 לפי שעון ארצות הברית.
שגם פיתחה רצועת שידור נוספת -Miguzi.
סדרות ששודרו או משודרות ברצועה
Too Good (בעברית: יותר מדי טוב) הוא שיר של הראפר הקנדי דרייק בהשתתפות הזמרת הברבדית ריהאנה מתוך אלבום האולפן הרביעי שלו Views.
השיר יצא ב-26 ביולי 2016, כסינגל החמישי והאחרון מתוך האלבום.
השיר זכה להצלחה במצעדים והגיע למקום ה-9 בקנדה, למקום ה-3 בבריטניה, ולמקום ה-14 במצעד הפזמונים האמריקאי בילבורד הוט 100.
השיר נכתב על ידי ריהאנה ודרייק, והופק על ידי סופה דאפס ובידאי.
השיר יצא כשיתוף הפעולה הרביעי של השניים, כאשר הקודמים היו "What's My Name?", "Work", ו-"Take Care", שזכו להצלחה עולמית.
עם השיר הופיעו השניים מספר פעמים, ובין היתר שרו אותו בהופעה משותפת.
השיר זכה להצלחה עולמית ובשיאו הגיע אל המקום ה-14 במצעד הבילבורד הוט 100.
בתוכנה, toolchain הוא סט של כלי תכנות המשמשים לביצוע משימות פיתוח תוכנה מורכבות או ליצור מוצר, אשר הוא בדרך כלל עוד תוכנית מחשב, או ערכה של תוכניות קשורות.
באופן כללי, הכלים היוצרים toolchain מופעלים אחד אחרי השני ברצף כך שהפלט או תוצאת הסביבה של כל כלי הופך להיות הקלט או סביבת ההתחלה לבא בתור, אך המונח משמש גם כאשר מדובר בערכה של כלים קשורים אשר לא בהכרח מופעלים אחד אחרי השני ברצף.
toolchain פשוט עשוי להיות מורכב ממהדר ומקשר (ההופכים את קוד המקור לקובץ הרצה), ספריות (המספקות ממשקים למערכת ההפעלה), ומנפה שגיאות (המשמש לבדוק ולנפות שגיאות בתוכניות שנוצרו).
מוצר תוכנה מורכב, כגון משחק וידאו, צריך כלים להכנת אפקטים קוליים, מוזיקה, מרקמים, מודלים תלת-ממדיים ואנימציות, יחד עם כלים נוספים לשילוב משאבים אלה במוצר המוגמר.
Too Late for Love (בעברית: מאוחר מדי לאהבה) הוא שיר באנגלית שנכתב והולחן על ידי יון לונדוויק, אנדרז וורת'וב, אנדראס יוהנסון ובוצע על ידי יון לונדוויק.
השיר ייצג את שוודיה באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי השוודי, "מלודיפסטיבלן 2019".
Top of the World Tour: Live הוא אלבום ההופעה הראשון של להקת הקאנטרי דיקסי צ'יקס אשר יצא ב-25 בנובמבר 2003, על ידי חברת התקליטים קולומביה רקורדס.
אלבום זה מתעד את סיבוב ההופעות המצליח שלהן "Top of the World Tour".
נכון למרץ 2020 מכירות האלבום עומדות על מיליון עותקים בארצות הברית מה שמזכה אותו למעמד פלטינה.
גם באוסטרליה האלבום זכה להצלחה ונהיה זכאי למעמד פלטינה.
מאתר About.com הוא קיבל ציון של 5 מתוך 5 כוכבים, מאתר "AllMusic" הוא קיבל ציון של 4 כוכבים מתוך 5 ובמגזינים Q ורולינג סטון הוא קיבל 3.
הוא אלבום די וי די של להקת הבנות האמריקאית דיקסי צ'יקס אשר יצא לאור ב-21 בנובמבר 2003 על ידי חברת התקליטים סוני מיוזיק אנטרטיינמנט.
האלבום הוא אלבום וידאו אשר מתעד את מספר הופעות מתוך סיבוב ההופעות שלהן, "Top of the World Tour".
ב-16 בדצמבר 2003. האלבום זכה להצלחה כאשר זכה במעמד "אלבום פלטינה" מטעם איגוד תעשיית ההקלטות האמריקאי.
Toosie Slide הוא סינגל שהוקלט על ידי הזמר-יוצר הקנדי דרייק.
השיר יצא לאור ב-3 באפריל 2020, על ידי חברות התקליטים ריפבליק רקורדס ו-OVO סאונד, כסינגל השני מתוך המיקסטייפ Dark Lane Demo Tapes.
ב-29 במרץ 2020 העלה אושיית הרשת "טוסי" קליפ בו הוא וחבריו מבצעים אתגר הריקוד העונה לשם "Toosie Slide", תוך שחלק מהשיר מתנגן ברקע.
הקליפ הפך לוויראלי לאחר שהועלה לרשת החברתית טיקטוק.
כמו כן, שיתף טוסי את הקליפ ברשתות חברתיות אחרות.
לאחר מכן, שקל מעורבות אפשרית על ידי דרייק.
השיר הופק על ידי המפיק הטורקי-שווייצרי אוזן ירדים, הידוע בשם הבמה או זי, שלפני כן שיתף פעולה בשנת 2018 עם טראוויס סקוט ודרייק תוך שהפיק את הלהיט "Sicko Mode".
בשנת 2019, הוא עבד עם דרייק בשנית תוך שהפיק את השירים "Omerta" ו-"Gold Roses".
כמו כן, רגע לפני יציאתו של "Toosie Slide", הפיק או זי שיר נוסף של דרייק, "Life Is Good", שהקליט דרייק יחד עם פיוצ'ר.
כמו ברוב ההפקות שלו, או זי עושה שימוש נרחב ב"היי-האט" ותוף סנר בשיר.
השיר מכיל גם תוף בס המלווה את הפזמון.
בשיר מופיעים מספר רב של אזכורים לזמר מייקל ג'קסון.
דרייק אמר כי "כשעשיתי את השיר הזה לראשונה, דיברתי רק על הליכת הירח, אבל טוסי יצר לזה ריקוד.
לא ידעתי שזה יהיה שיר ריקוד כזה".
הווידאו קליפ הנלווה שצולם לשיר הועלה לערוץ היוטיוב הרשמי של דרייק ב-3 באפריל 2020. בקליפ ניתן לראות את דרייק רוקד את ריקוד ה-Toosie Slide באחוזתו בטורונטו, המכונה "השגרירות" עם מסיכה וכפפות, תוך שהוא נמצא בהסגר בעקבות מגפת הקורונה, שהתרחשה בתקופת יציאת השיר.
בסוף הקליפ, נראה הראפר מחוץ לביתו.
כמו כן, בקליפ מופיעה מחווה לשחקן הכדורסל המנוח קובי בראיינט.
נכון לאפריל 2020, מונה הצפיות של הקליפ עומד על כ-75 מיליון.
השיר הופיע בבכורה במקום הראשון במצעד בילבורד הוט 100 ב-18 באפריל 2020, מה שהפך את דרייק לאמן השני שהציג למצעד שלושה שירים שהופיעו בבכורה במקום הראשון, כאשר הראשונה שעשתה זאת הייתה מריה קארי.
כמו כן, השיר היה לשיר השביעי של דרייק שהגיע למקום הראשון במצעד.
השיר זכה להצלחה רבה גם בישראל, כאשר הגיע למקום הראשון במצעד שירי הספוטיפיי הישראלי השבועי ובמצעד הרשמי של גלגלצ, למקום ה-4 במצעד השבועי של מדיה פורסט.
נכון לאפריל 2020, פורסמו כ-3.7 מיליון סרטונים ברשת החברתית טיקטוק בהם נכלל השיר, תוך שאחד מהם צולם על ידי הזמר ג'סטין ביבר והגיע ל-22 מיליון צפיות.
ברשת הזרמת המדיה ספוטיפיי הגיע השיר ללמעלה מ-184 מיליון השמעות.
ביוני 2020, מגזין בילבורד כלל את השיר ברשימת "50 השירים הטובים ביותר עד כה של שנת 2020".
מדינהתאריך יציאהפורמטחברת תקליטיםמקורעולם3 באפריל 2020הזרמת מוזיקה • הורדה דיגיטליתריפבליק רקורדס • OVO סאונדארצות הברית7 באפריל 2020רדיו להיטים עכשווייםקאש מאני • יאנג מאני • ריפבליק
Tony Hawk's Pro Skater 2 הוא משחק וידאו משנת 2000 שפותח על ידי חברת Neversoft , והופץ על ידי חברת Activision.
זהו החלק השני בסדרת משחקי הווידאו של טוני הוק.
בעוד שבתחילה, במהלך שנת 2000, המשחק יצא לקונסולת הפלייסטיישן, בהמשך של אותה השנה יצאו גם גרסאות של המשחק ל-Microsoft Windows, Game Boy Color ו-Dreamcast.
לאורך השנים יצאו גם גרסאות של המשחק למכשירי Windows Mobile ו-Windows Phone (במהלך שנת 2006) ולמכשירי iOS (בשנת 2010).
המשחק השתמש במנוע משחק זהה לקודמו עם שיפורים שונים בגרפיקה ובמשחקיות.
המשחק מתרחש בסביבה אורבנית תלת־ממדית כאשר ברקע של המשחק מתנגנת מוזיקת פאנק, רוק והיפ הופ.
השחקן מסוגל במשחק לבחור להיות אחד ממגוון גולשי סקייטבורד בולטים, לנסוע במסלולים מורכבים על הסקייטבורד ולבצע טריקים שונים באמצעות הסקייטבורד לאורך הדרך, וכמו גם לאסוף חפצים שונים לאורך הדרך.
המשחק זכה לשבחים רבים כאשר יצא במקור לשווקים ונחשב לאחד ממשחקי הווידאו הגדולים בכל הזמנים.
Too Young to Be Sad (בתרגום חופשי: "צעירה מכדי להיות עצובה") הוא המיני-אלבום השני של הזמרת-יוצרת הקנדית טייט מקריי.
המיני-אלבום יצא לאור ב-26 במרץ 2021 על ידי חברת התקליטים RCA רקורדס.
מתוך המיני-אלבום יצאו חמישה סינגלים.
לאחר צאת מיני-אלבום הבכורה שלה All the Things I Never Said, סיפרה מקריי כי החלה לעבוד על המיני-אלבום הבא שלה בפברואר 2020, והזכירה כי היא נמצאת בתהליך בחירת השירים למיני-אלבום, שתוכנן לצאת לפני סוף השנה.
עם זאת, עקב מגפת הקורונה התאפשר למקריי לערוך מספר מפגשי כתיבה וירטואליים, שעזרו בתהליך יצירתו של המיני-אלבום.
לבסוף, צאתו נדחתה לשנת 2021. במרץ 2021 נודע שהוא עומד לצאת, לצד השתתפותה של מקריי ב"אפל מיוזיק: הבא".
כל שיר במיני-אלבום עוסק במערכות יחסים כושלות ושברון לב.
מקריי התקשתה לבחור שם למיני-אלבום, מכיוון שהיא רצתה לסתור את המשמעות של השירים בהם הוא עוסק, אך רצתה להדגיש כמה נושאים שחשובים לה.
היא דיברה על כך בהרחבה בהמשך.
כל השירים במיני-אלבום נכתבו על ידי מקריי, ומחצית מתוכם נכתבו במהלך הסגר שאירע במגפת הקורונה.
אזורתאריך יציאהפורמטחברת תקליטיםמקורעולם26 במרץ 2021הורדה דיגיטלית • הזרמת מוזיקהRCA
Tony Sings for Two (בעברית: "טוני שר לשניים") הוא האלבום ה-11 של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, ב-6 בפברואר 1961, לאחר שהוקלט בחודש אוקטובר 1959. אל האלבום נלוו צלילי פסנתר משל ראלף שרון.
Tony Bennett at Carnegie Hall הוא אלבום ההופעה השני של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, ב-23 ביולי 1962, לאחר שהוקלט בקונצרט בן יום אחד, ב-9 ביוני.
בשנת 1997 הוציא בנט לאור גרסה חדשה לאלבום בשם Tony Bennett at Carnegie Hall: Complete.
Tony Makes It Happen (בעברית: "טוני גורם לזה להתרחש") הוא האלבום ה-23 של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור באפריל 1967, לאחר שהוקלט בחודש ינואר אותה השנה.
האלבום הגיע למקום ה-178 במצעד הבילבורד 200.
(בעברית: טוני שר את הלהיטים הגדולים ביותר של היום!) הוא אלבום האולפן ה-28 של זמר הג'אז האמריקאי טוני בנט.
את האלבום הוציאה לאור ב-7 בינואר 1970 חברת התקליטים קולומביה רקורדס.
לאחר ניסיונותיו החוזרים ליצור מוזיקה שתצליח בשווקים הבינלאומיים, החליט בנט לבצע באלבום זה שירים שזכו להכרה בינלאומית כמו "MacArthur Park" של ריצ'רד האריס ו-"Something" של הביטלס.
מנכ"ל חברת התקליטים קולומביה רקורדס, קלייב דייוויס, ראה את נתוני המכירות של אלבומיו של בנט יורדות בהתמדה.
לכן, הציע לו להקליט באלבומו החדש חומרים עכשוויים, שזכו כבר להצלחה מסחרית בשוק הבינלאומי.
לטענתו של דייוויס, הרפרטואר של בנט היה מוישן, ולא פנה לקהל הצעיר החדש.
באותה תקופה פנתה חברת התקליטים לרבים ממצבת האומנים החתומים בה, דוגמת לנה הורן וברברה סטרייסנד, במטרה לשנות את סוגם המוזיקלי המועדף.
חלק מהמוזיקאים ראו את ההזדמנות להשתלב ברוח העכשווית של מוזיקת המיינסטרים כמו פגי לי, אולם בנט הטיל רבב בהצעת קולומביה רקורדס.
– כתב בנט באוטוביוגרפיה שלו.
לאחר יציאתו האלבום לא עמד בציפיותיה של חברת התקליטים, והגיע למקום ה-144 בלבד בבילבורד 200.
האתר "Allmusic" העניק לאלבום כוכב זהב אחד מתוך חמישה, וציין כי ניכרות תחושות העצלנות והאכזבה בקולו של בנט.
אולם הוא ציין כי ברצועה "" הוא היה נשמע נלהב ממילות השיר.
"Eleanor Rigby", שבוצע גם הוא על ידי בנט באלבום, צוין לרעה בביקורת של ויל פרידואלד, שטען כי הוא דיקלם את השיר כאילו מדובר בקריאה מדף נייר.
Tony Bennett's Greatest Hits Volume 7 (בעברית: הלהיטים של טוני בנט, כרך 7) הוא אלבום להיטים של זמר הג'אז האמריקאי טוני בנט.
את האלבום הוציאה לאור בשנת 1973 חברת התקליטים ורב רקורדס, לאחר שהוקלט בחודשים ספטמבר 1972 עד יוני 1973.
Tony Bennett Sings More Great Rodgers and Hart (בעברית: טוני בנט שר שירים נוספים של רוג'רס והארט) הוא אלבום האולפן ה-38 של זמר הג'אז האמריקאי טוני בנט.
את האלבום הוציאה לאור בשנת 1977 חברת התקליטים אימפרוב רקורדס.
Tony Bennett on Holiday (בעברית: טוני בנט בחג) הוא אלבום האולפן ה-46 של זמר הג'אז האמריקאי טוני בנט.
את האלבום הוציאה לאור ב-4 בפברואר 1997 חברת התקליטים קולומביה רקורדס.
אלבום זה יצא לאור כמחווה עבור הזמרת בילי הולידיי.
בשנת 1998 זכה Tony Bennett on Holiday בפרס גראמי לאלבום הפופ הווקאלי העממי הטוב ביותר.
זוהי זכייתו החמישית של בנט בפרס.
"Toothbrush" (בעברית: מברשת שיניים) הוא סינגל של הלהקה האמריקאית, DNCE, שיצא ב-23 באוקטובר 2015.
השיר הופיע במיני-אלבום הראשון של הלהקה, Swaay, וכן הופיע באלבום האולפן הראשון של הלהקה, DNCE.
השיר נכתב על ידי ג'ו ג'ונאס, איליה סלמנזאדה, ג'יימס גאלב וריקרד יירנסון, והופק על ידי איליה סלמנזאדה.
נכון ליולי 2022, השיר הושמע למעלה מ-329 מיליון פעמים בספוטיפיי.
הווידאו קליפ של הסינגל, שבוים על ידי לוק מונאהן, יצא בערוץ היוטיוב של הלהקה ב-19 במאי 2016. נכון ליולי 2022, הווידאו קליפ נצפה למעלה מ-113 מיליון פעמים.
אזורתוארמכירותאוסטרליה (ARIA)זהב35,000הממלכה המאוחדת (BPI)כסף200,000ארצות הברית (RIAA)פלטינה1,000,000
אזורתאריךפורמטחברת תקליטיםהערות ארצות הברית 23 באוקטובר 2015 הורדה דיגיטליתריפבליק רקורדס 17 במאי 2016להיט רדיו עכשווי
"Too Good at Goodbyes" (בעברית: "טוב מדי בפרידות") הוא שיר של סם סמית'.
השיר נכתב על ידי ג'יימס נפיאר, טור הרמנסן, מיקל אריסקן וסמית', והופק על ידי נאפס, סטיב פיצמוריס וסטארגייט.
הוא יצא לאור ב-8 בספטמבר 2017 באמצעות קפיטול רקורדס, כסינגל המוביל מתוך אלבום האולפן השני של סמית', The Thrill of It All.
השיר הגיע למקום הראשון במצעד הסינגלים הבריטי ולמקום הרביעי במצעד הבילבורד הוט 100.
ב-31 באוגוסט 2017, הוכרז על ידי סמית' כי מוזיקה חדשה עתידה לצאת ברשתות החברתיות.
ב-1 בספטמבר, ספוטיפיי מיקמו שלטי חוצות בניו יורק, לוס אנג'לס ולונדון על מנת להכריז על תאריך צאתה של המוזיקה החדשה של סמית'.
השיר יצא להורדה דיגיטלית ושירותי הזרמת המוזיקה ב-8 בספטמבר.
האודיו הרשמי של השיר פורסם על ידי סמית' בחשבונות היוטיוב וה-Vevo שלו ב-8 בספטמבר 2017. האודיו נמחק מאוחר יותר כשפורסם הווידאו קליפ הרשמי של השיר ב-18 בספטמבר 2017. הוא צולם בניוקאסל על הטיין.
ב-29 בספטמבר 2017, סמית' פרסם וידאו של ביצוע השיר בהאקני.
נכון לנובמבר 2022, לקליפ למעלה מ-1.3 מיליארד צפיות.
"Too Good at Goodbyes" הגיע לצמרת מצעד הסינגלים הבריטי ב-15 בספטמבר 2017, בשבוע שהסתיים ב-21 בספטמבר 2017, עם 33,000 יחידות ו-4.4 מיליון הזרמות, מה שהדיח את "Look What You Made Me Do" של טיילור סוויפט מצמרת המצעד והעניק לסמית' את הסינגל השישי במצעד.
הוא נשאר בצמרת המצעד למשך שלושה שבועות רצופים והפך לריצה הארוכה ביותר של סמית' במקום הראשון במצעד.
הוא נכנס גם למקום הראשון באוסטרליה וניו זילנד.
זה השיר הראשון של סמית' שהגיע למקום הראשון באוסטרליה.
בארצות הברית, השיר נכנס למקום החמישי במצעד הבילבורד הוט 100 ב-30 בספטמבר 2017, עם 90,000 יחידות ו-20.8 מיליון הזרמות, ובכך נכנס גם לצמרת מצעד השירים הדיגיטליים וכן קיבל קהל של 35 מיליון בשידורי רדיו אירפליי.
זוהי אף הופעת הבכורה הגבוהה ביותר של סמית' בארצות הברית והשיר השני בצמרת מצעד השירים הדיגיטליים לאחר "Stay with Me" ב-2014. השיר טיפס מאוחר יותר למקום הרביעי ב-25 בנובמבר, לאחר צאתו של The Thrill of It All.
בנובמבר 2017, השיר זכה בתואר הפלטינה של איגוד תעשיית ההקלטות האמריקאי, על מיליון יחידות שנמכרו.
Top of the Pops הייתה תוכנית טלוויזיה בריטית, שמפרסמת את מצעדי המוזיקה בבריטניה.
במקור, היא שודרה ב-BBC One מדי שבוע ב-1 בינואר 1964 – 30 ביולי 2006. בתוכנית שודרו חלק מתקליטי המוזיקה הפופולריים ביותר באותו השבוע, וכן סקירה של מצעד הסינגלים של אותו שבוע.
"I Only Want to Be with You" של דאסטי ספרינגפילד היה השיר הראשון שהופיע בתוכנית, בעוד שהרולינג סטונז הייתה הלהקה הראשונה שהופיעה בתוכנית, עם השיר "I Wanna Be Your Man".
הלהקה הבריטית, Snow Patrol, הייתה האמן/להקה האחרונה שהופיעה בשידור חי בתוכנית השבועית, עם השיר "Chasing Cars".
מהדורות מיוחדות של התוכנית שודרו בחג המולד (ובדרך כלל, עד ל-1984, פורסמה גם מהדורה שנייה של התוכנית מספר ימים לאחר חג המולד).
במהדורות אלו מופיעים חלק מהסינגלים הנמכרים ביותר של השנה ושיר חג המולד הנמכר ביותר.
על אף שהתוכנית השבועית בוטלה ב-2006, ספיישל חג המולד שודר עד ל-2021. מהדורות סיכום סוף השנה של ה-BBC One בערב השנה החדשה או בסביבותיה כללו גם חלק מהשירים שהופיעו בספיישל חג המולד.
ב-17 בספטמבר 1994 – 22 בדצמבר 2017, שודרה תוכנית הטלוויזיה Top of the Pops 2 , ב-BBC Two, שמכילה שידור מהארכיון של Top of the Pops.
חברת המצעדים הרשמית מצהירה כי "להופיע בתוכנית היה נחשב לכבוד, והיא משכה כמעט כל שחקן גדול".
הופעתו של סולן טי רקס, מארק בולאן, בנצנצים וסאטן, בתוכנית במרץ 1971, עם השיר "Hot Love" , נתפסת, לעיתים קרובות, כתחילתו של הגלאם רוק.
כמו כן, ביצועו של דייוויד בואי בתוכנית ל-"Starman", העניקה השראה למוזיקאים לעתיד.
פורמט התוכנית נמכר למספר גופי שידור זרים בשנות ה-90 של המאה ה-20. שידורים חוזרים של התוכנית משודרים ב-BBC Four מאז 2011.
"Too Many People" (בעברית: "יותר מדי אנשים") הוא שיר של פול מקרטני ואשתו לינדה מקרטני, מתוך האלבום Ram משנת 1971. השיר יצא כבי-סייד של הסינגל "Uncle Albert/Admiral Halsey", ונכלל גם בתיבת The 7″ Singles Box בשנת 2022.
"Too Many People" מכיל חפירות ליריות על חברו לשעבר של מקרטני ללהקה ושותפו לכתיבת השירים, ג'ון לנון, כמו גם על אשתו יוקו אונו.
על פי מבקר מייקל גאלוצ'י, זוהי "הנשיקה הכי נשכנית של מקרטני לחבריו לשעבר ללהקה".
מקרטני נזכר בראיון לפלייבוי בשנת 1984:הסתכלתי על אלבום הסולו השני שלי לפני כמה ימים, Ram, ואני זוכר שהייתה התייחסות אחת קטנה לג'ון בכל העניין.
הוא הטיף הרבה, וזה קצת עלה לי באף.
באחד השירים כתבתי "יותר מדי אנשים מטיפים למנהגים", אני חושב שזו השורה.
זאת אומרת, זו הייתה חפירה קטנה בג'ון ויוקו.
לא היה בזה שום דבר אחר שהיה עליהם.
אה, היה "לקחת את הפסקת המזל שלך ושברת אותה לשניים".השיר מתחיל בשורה "חתיכת עוגה", שהתגלתה מאוחר יותר כהערה מרומזת כלפי לנון:כאילו, חתיכת עוגה הופכת לעוגה, וזה כלום, זה כל כך לא מזיק באמת, רק חפירות קטנות.
אבל השורה הראשונה עוסקת ב"יותר מדי אנשים שמטיפים למנהגים".
הרגשתי שג'ון ויוקו אומרים לכולם מה לעשות.
והרגשתי שלא צריך שיגידו לנו מה לעשות.
כל הטנור של הביטלס היה, כאילו, כל אחד לעצמו.
פתאום זה היה "אתה צריך לעשות את זה".
זה היה רק קצת האצבע המכשכשת, והייתי מעוצבן מזה.
אז זה חייב להיות דבר עליהם.
השורה "You took your lucky break and broke it in two" ("לקחת את שבירת המזל שלך ושברת אותה לשניים") הייתה במקור "Yoko took your lucky break and broke it in two" ("יוקו לקחה את שבירת המזל שלך ושברה אותה לשניים"), אם כי מקרטני תיקן אותה לפני הקלטת השיר.
למרות זאת, גאלוצ'י מפרש את המשפט כ"חפירה במערכת היחסים של לנון עם יוקו אונו".
הרולינג סטון ציין כי "המלודיה המתוקה להפליא של "Too Many People" היא הוכחה לכך שמקרטני יכול להשתמש בקסם שלו כנשק כשהוא רוצה".
"Too Many People" הוקלט לראשונה ב-10 בנובמבר 1970 באולפני קולומביה בניו יורק.
רוב האוברדאבינג, כולל הוספת כלי נשיפה ממתכת לתחילת השיר, התרחש בינואר 1971. אוברדאבינג נוסף התרחש במרץ ובאפריל 1971.
פול מקרטני - שירה, גיטרה אקוסטית, גיטרה חשמלית, גיטרה בס
יו מקראקן - גיטרה אקוסטית, גיטרה חשמלית
דני סייוול - תופים, כלי הקשה
"Too Sweet" הוא שיר של הזמר-יוצר האירי הוזייר.
הוא יצא לאור ב-22 במרץ 2024, באמצעות רוביוורקס רקורדס, איילנד רקורדס וקולומביה רקורדס, כרצועה הפותחת מתוך המיני-אלבום החמישי שלו, Unheard, ויצא לאור כסינגל ב-29 במרץ 2024. השיר הגיע למקומות הראשונים באירלנד, ניו זילנד ובריטניה, והפך לשיר הראשון של הוזייר שהגיע למקום הראשון בכל המדינות.
הוא הגיע בשיאו למקום הראשון במצעד בילבורד הוט 100, והפך לשירו השני בעשירייה הפותחת והראשון שהגיע למקום הראשון.
ב-14 במרץ 2024, הוזייר הכריז על מיני-אלבומו החמישי, Unheard, המכיל ארבע רצועות שנלקחו מסשנים לאלבומו השלישי Unreal Unearth (2023).
הזמר הבהיר שהשירים "לא יכלו להיכלל במהדורה המקורית" מסיבות שונות, אך עדיין מתאימים לנושאים של "גרגרנות, לימבו, אלימות וה'עלייה' כלפי חוץ".
הוא פרסם לראשונה טיזרים לשיר באותו יום בטיקטוק בקליפ שהכיל את עצמו מצייר שרטוט של שלד.
"Too Sweet" יצא בהפתעה כרצועה הפותחת של הפרויקט ב-22 במרץ.
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות17
בנוסף, הוא נכנס למקום החמישי במצעד בילבורד הוט 100 בשבוע של 6 באפריל 2024, והפך לשיר הראשון של הוזייר בעשירייה הפותחת מאז "Take Me to Church", השני בכלל, והראשון שנכנס היישר אל העשירייה הפותחת.
בשיאו, הגיע למקום הראשון במצעד, והפך לשירו הראשון של הוזייר שהגיע להישג זה.
פרסתאריךקטגוריהתוצאהמקורפרס הווידאו קליפים של MTV11 בספטמבר 2024האלטרנטיבי הטוב ביותרשיר הקיץפרס המוזיקה של בילבורד12 בדצמבר 2024שיר רוק מובילפרס המוזיקה האמריקאית26 במאי 2025שיר השנהשיר רוק אהוב
"Too Drunk to Fuck" הוא הסינגל הרביעי של להקת דד קנדיז.
השיר יצא לאור במאי 1981 בחברת התקליטים צ'רי רד רקורדס עם השיר "The Prey" כבי-סייד.
שני השירים מתוך הסינגל זמינים באלבום האוסף Give Me Convenience or Give Me Death משנת 1987.
הסינגל הגיע למקום ה-36 במצעד הסינגלים הבריטי, למרות שלא נמכר בכמה חנויות תקליטים בגלל שמו הפרובוקטיבי.
זה היה הסינגל הראשון בטופ 40 הבריטי שכלל את המילה "fuck" בכותרתו.
השיר נאסר להשמעה ברדיו 1 על ידי ה-BBC.
ברשימות המצעדים, הוא כונה בדרך כלל "Too Drunk To".
כשהשיר הגיע לטופ 40, המגיש טוני בלקבורן התייחס אליו בפשטות כאל "שיא של קבוצה שקוראת לעצמה הדד קנדיז".
דד קנדיז סיפקו מדבקה לכמה חנויות תקליטים שנעלבו מהכותרת שבה נכתב: "זהירות: אתה קורבן של עוד קמעונאי מטומטם שמפחד לעוות את דעתך על ידי חשיפת הכותרת של התקליט הזה, אז תקלף לאט ותראה..."
השיר כולל מילים סאטיריות של ג'לו ביאפרה שמציירות תמונה נוקבת של מסיבה מורונית שערורייתית, על רקע ריף רוק גלישה/גראז' רוק כבד של הגיטריסט איסט ביי ריי.
מאוד, מאוד מהר", ציין הקומיקאי ביל ביילי, שביצע גרסת כיסוי לשיר עם להקת הפאנק שלו Beergut 100. "אתה לא יכול לנגן אותו גם אם אכלת חצי לאגר".
השיר מסתיים בצליל של גבר מקיא.
איסט ביי ריי - גיטרה
Tony Hawk's היא סדרת משחקי וידאו הממוקדת ברכיבה על סקייטבורד.
סדרה המשחקים נוצרה בשיתוף עם הסקייטבורדר המקצועי האמריקני הנודע טוני הוק, אשר היה מעורב רבות בפיתוח ובקידום של המשחקים.
הסדרה פותחה לאורך השנים בעיקר עבור קונסולות המשחקים הביתיות.
הסדרה הייתה אחת מסדרות משחקי הווידאו הפופולריים והמצליחים ביותר מבחינה מסחרית במהלך העשור הראשון של המאה ה-21. ההצלחה המסחרית של המשחקים תרמה לכך שלאורך השנים נוצרו בסך הכל 20 משחקים בסדרה.
בשנת 2025, מגזין רולינג סטון דירג את המשחק השלישי במקום ה-20 ברשימת 25 משחקי הפלייסטיישן 2 הגדולים של כל הזמנים.
סדרת המשחקים פותחה במקור כמשחקים בסגנון ארקייד בהם המטרה היא להשיג את ניקוד גבוה על ידי ביצוע של טריקים שונים במהלך הרכיבה על סקייטבורד במגוון סביבות.
השחקן יכול לבחור לשלוט בסקייטבורדרים מקצועיים שונים, כולל בטוני הוק עצמו, ולבצע שילוב של טריקים שונים במטרה להשיג ניקוד גבוה.
השחקן מקבל ניקוד גבוה יותר על טריקים מורכבים יותר או טריקים אשר מתוזמנים היטב.
עם השנים המשחקים החדשים יותר בסדרה אפשרו ביצוע של טריקים מורכבים יותר ויותר.
במשחקי הסדרה ישנה גם את האפשרות לשחק במשחק מרובה משתתפים, המאפשר להתחרות בשחקנים אחרים במסלולים שונים.
Total Fucking Darkness (טוטאל פאקינג דארקנס) הוא דמו של להקת האקסטרים מטאל קריידל אוף פילת'.
Total Annihilation (נכתב בקיצור TA) הוא משחק אסטרטגיה בזמן-אמת עטור שבחים שפותח על ידי Cavedog Entertainment ויצא ב-30 בספטמבר 1997. המשחק יצא למערכות ההפעלה חלונות ול-Mac OS.
המשחק היה משחק האסטרטגיה הראשון שהוצגו בו יחידות ומשטחים תלת-ממדיים.
למשחק יצאו שתי חבילות הרחבה: "The Core Contingency" באפריל 1998 ו-"Battle Tactics" ביוני אותה שנה.
המעצב הראשי של Total Annihilation, כריס טיילור, עיצב את Supreme Commander הנחשב בעיני רבים כ"ממשיכו הרוחני" של המשחק.
כמו כן, פותח משחק בשם "Spring", חידוש של Total Annihilation מבחינה גרפית.
המשחק זכה לשבחים ולפרסים רבים, בהם תואר "משחק השנה" לפי מספר רב של אתרי אינטרנט ומגזינים.
בדרך כלל, מתחיל השחקן כשברשותו יחידת המפקד בלבד, חליפת מכה ענקית, שביכולתה להקים בסיס, הכולל מבנים שונים וכוח צבאי.
בעוד המפקד הוא יחידת קרב חזקה, הישרדותו חיונית לשחקן עקב יכולתו לייצר יחידות בזריזות, ולכן אובדן המפקד הוא אירוע קריטי בכל משחק.
בנייה במשחק תלויה בשימוש שני משאבים בלתי-נגמרים: מתכת ואנרגיה.
ניתן להפיק את המשאבים הללו באמצעות מפעלים או יחידות בנייה.
כל יחידה משתייכת לרמת טכנולוגיה.
ככל שרמת הטכנולוגיה עולה, כך גם המורכבות והחוזק של היחידות עולה, לצד עליית עלות וזמן הייצור שלהן.
תכונה בולטת במשחק היא האפשרות "להעמיד בתור" פקודות רבות ליחידה או קבוצה של יחידות.
בין סוגי הפקודות ניתן למנות פטרול במסלול, התארגנות במערכים שונים ותקיפת האויב.
בהינתן הפקודות, תנוע היחידה למטרתה באופן אוטומטי, ובכך תקטין את הצורך ביחס השחקן למסלולן.
התנאי לניצחון ברוב המשחקים הוא השמדת כל יחידות האויב, אם כי המטרה במשחקי הקמפיין לשחקן היחיד עשויים להיות ייחודיים לעיתים קרובות.
היחידות ממוינות לפי אזור תנועתן: אדמה, אוויר או ים.
בהינתן האופי הרובוטי שלהן, הן לא מוגבלות על ידי גורמים כגון עייפות או מוראל.
היחידות מגוונות בגודלן ובמהירותן ובכמות הנזק שהן יכולות לגרום או לספוג.
בדרך כלל, הפרמטרים הללו נמצאים ביחס ישר עם רמת הטכנולוגיה שלהם.
אחד המאפיינים שזכו לציון לשבח במשחק הוא העובדה שכל היחידות פרופורציוניות מבחינה היררכית - יחידות מתקדמות יותר יהיו שוות מבחינת חוזק לכמות גדולה של יחידות קטנות וחלשות, אך זמן ייצור היחידות המתקדמות גדול בהתאם.
במשחק יש שני צבאות שעומדים לרשותם יחידות דומות באופיין אך שונות מבחינה אסתטית.
ממשק המשחק כולל כפתורי פקודות ובנייה (בהתאם ליחידה הנבחרת), מידע על מצב היחידה, מידע על משאבי השחקן ועל קצב הפקתם ומיני-מפה שנותנת מבט כללי על שדה הקרב במשחק.
לכל יחידה יתרונות וחסרונות, סגנונות אופטימליים לשימוש ויחידות תואמות שלהן הן רגישות יותר או בעלי עליונות מסוימת.
משחק יעיל בדרך כלל מאופיין בהתחשבות בפרמטרים הללו, בנוסף לניהול טוב של המשאבים והכרת אסטרטגיית היריב.
כאשר יחידה הורגת חמש יחידות יריבות, היא זוכה למעמד "יחידה מנוסה", שמתבטא בשריון ובנשק חזקים יותר, וכמו כן ביכולת להוביל מטרות נעות.
טוטארה היא גרסת קוד פתוח לארגונים של מערכת ניהול הלמידה Moodle.
טוטארה מתורגמת ל-14 שפות ויש לה מעל מיליון משתמשים מנויים.
נכון לינואר 2014, יותר מ-350 ארגונים ברחבי העולם משתמשים במערכת Totara.
הגרסה הנוכחית של טוטארה היא 2.6.14 והיא מבוססת על Moodle בגרסה 2.6.
תמיכה בלומדות מתקן SCORM 1.2, AICC, OLSA
העלאה וצפייה במגוון קבצים ומשאבים: Word, Excel, PDF, וידאו, שמע
14 שפות נתמכות, לרבות עברית
ניהול יעדים עסקיים, תהליכי הערכת עובדים ותהליכי משוב 360 ׁ(החל מגרסה 2.5)
ממשקים למערכות משאבי אנוש לסנכרון היררכיה ארגונית, עיסוקים ומשתמשים
טוטארה כתובה בשפת התכנות PHP וב-JavaScript ויכולה להיות מותקנת על מגוון בסיסי נתונים, כולל MySQL ,PostgreSQL, MSSQL.
היא תומכת בתקן SCORM לדיווח לומדות למערכות ניהול למידה.
הצוות שפיתח את טוטארה עבד על תוכנות קוד פתוח שונות לרבות Mahara, ו-Moodle.
הגרסה הראשונה של טוטארה שוחררה ב-1 במרץ 2011.
Torch היא ספריית קוד פתוח ללמידה חישובית, תשתית לחישוב מדעי, ושפת תסריט המבוססת על שפת התכנות לואה.
הספרייה מספקת מגוון רחב של אלגוריתמים ללמידה עמוקה, ומשתמשת בשפת התסריט LuaJIT במימוש אחורי בשפת C.
פיתוח הספרייה הופסק ב-2018, אך עם זאת, ספריית PyTorch המתבססת עליה המשיכה בפיתוח פעיל.
החבילה הבסיסית ב-Torch היא torch.
החבילה מספקת ממשק עבודה נוח עם מערכים N ממדים או טנזורים ובפרט אינדוקס, חיתוך, שחלוף, הסבת טיפוסים, שינוי גודל, שיתוף אחסון ושכפול.
אובייקט זה נמצא בשימוש נרחב בחבילות שונות ומהווה את האובייקט הבסיסי בספרייה.
הטנזור תומך גם בפעולות מתמטיות כמו מקסימום, מינימום, סכימה, התפלגויות סטטיסטיות, ופעולות סטנדרטיות מתמטיות סטנדרטיות של BLAS.
להלן דוגמה לשימוש ב-Torch דרך מפרש אינטראקטיבי:
-1.7844365427828ספריית torch מאפשרת גם תכנות מונחה-עצמים וסריאליזציה באמצעות פונקציות שימושיות.
פונקציית torch.class(classname, parentclass)יכולה לשמש כדי ליצור יצרני אובייקטים.
כאשר הבנאי נקרא, torch מתאחל ומגדיר טבלת לואה עם metatable המוגדרת על ידי המשתמש ובכך הופך את הטבלה לאובייקט.
חבילת nn משמשת לבניית רשתות עצביות מלאכותית.
היא מחולקת לאובייקטים מודולריים המשתפים ממשק משותף Module, הכולל פונקציות forward ו־backward המבצעים היזון קדמי (feedforward) ופעפוע אחורנית (backpropagate) בהתאמה.
את המרכיבים הבסיסים ברשת כמו שכבות אקטיבציה ניתן ליצור מ-Linear, Tanh ו־Max.
ניתן להרכיב מודלים מורכבים Sequential, Parallel ו־Concat.
המבנה המודולרי מאפשר גזירה אוטומטית מסדר ראשון.
דוגמה להגדרת פרספטרון רב שכבתי:
פונקציות הפסד (Loss) ממומשות באמצעות תת-מחלקות של Criterion, שלו ממשק דומה לשל Module.
פונקציות הפסד נפוצות הן שורש ממוצע הריבועים של השגיאה הממומש באמצעות MSECriterion ואנטרופיה משותפת הממומשת באמצעות ClassNLLCriterion.
בספרייה קיימת גם מחלקה StochasticGradient המשמשת לאימון הרשת באמצעות גרדינט סטוכסטי (SGD).
"Total Eclipse of the Heart" (בעברית: "ליקוי מלא של הלב") הוא סינגל שהוקלט על ידי הזמרת הוולשית בוני טיילר, מתוך אלבומה החמישי, Faster Than the Speed of Night.
השיר יצא לאור ב-11 בפברואר 1983 בבריטניה, ב-31 במאי 1983 בארצות הברית, כסינגל הראשון מתוך האלבום.
השיר זכה להצלחה עולמית והפך לשיר המצליח ביותר בכל הזמנים של הזמרת כאשר במצעדים ובמכירות עקף את שירה הקודם "It's a Heartache".
השיר נמכר בלמעלה מ-6 מיליון עותקים ברחבי העולם, ובכך הפך לאחד מן השירים הנמכרים ביותר בכל הזמנים.
בעקבות ליקוי החמה המלא ב-21 באוגוסט 2017 חזרה גרסתו העיקרית של השיר למקום הראשון באייטונס שבארצות הברית לאחר 34 שנים מצאתו.
בנוסף לכך, גרסתו השנייה של השיר הצליחה להגיע למקום ה-9 גם כן.
באותו הזמן, הווידאו קליפ הנלווה שיצא לשיר שבר את השיא של עצמו כאשר ב-21 באוגוסט 2017, צבר למעלה מ-1.7 מיליון צפיות ביממה אחת.
בילבורד אף אמרו כי באותה יממה השיר שבר שיא היסטורי נוסף בכך שמכירותיו עלו בכ-503%.
בשנת 2024 זכה להצלחה מחודשת בעקבות ליקוי החמה המלא ב-8 באפריל.
מכירותיו זינקו לגובה של 3,992% בסך הכול.
"Total Eclipse of the Heart" צבר 1.3 מיליון השמעות בפלטפורמות הסטרימינג.
נתון זה עלה ב-652% מיום שני שקדם לו.
מעבר לכך, דורג במקום הראשון במצעד האייטונס האמריקאי בפעם השנייה.
השיר הגיע למקום הראשון במצעד הבילבורד הוט 100, ולמקום הראשון במצעד הסינגלים הבריטי.
את השיר כתב והפיק ג'ים סטיינמן לבדו.
השיר הוא בין השירים הבודדים שבהם טיילר לא לקחה חלק בהפקה או בכתיבה.
בשל מצבה הבריאותי של טיילר שהלך והדרדר עם השנים כשלא הקשיבה לרופאה הפרטי בנוגע לקולה, הוחלט להוציא את "It's a Heartache", כסינגל אחרון במהלך הקריירה שלה.
אותו השיר זכה להצלחה עולמית ומכירותיו נעמדו בכ-5.5 מיליון עותקים סביב רחבי העולם, דבר אשר הפך אותו לאחד מן השירים הנמכרים ביותר בכל הזמנים.
לאחר מכן, הוחלט כי טיילר תוציא אלבום חדש שלא יהיה דומה למה שעשתה בתחילת הקריירה שלה.
טיילר החליטה כי השיר "Total Eclipse of the Heart", יהיה הסינגל הראשון והפותח ממנו.
בשנת 2018, היה השיר לחלק מפסקול סרט האימה "טרף לילי".
השיר הושמע לאורך הסרט, לצד הלהיט "Cambodia" של קים ויילד.
ארגוןרשימהמיקוםמקורבילבורד500 שירי הפופ הטובים ביותר בכל הזמנים121
הווידאו קליפ צולם ובוים על ידי ראסל מולקאהי, במבנה נאו-גותי רחב ממדים בשם "הולוויי סנטוריום" (Holloway Sanatorium), הממוקם במחוז סארי שבאנגליה.
לאורך הקליפ ניתן לראות את טיילר כשהיא לבושה בכתונת לבנה ושיערה פזור.
תחילה, ניתן לראות תלמידים בתוך אוניברסיטה, עפים באוויר עקב רוחות עזות שתוקפות את המבנה.
לאחר מכן, כשטיילר שרה את הפזמון כל אותו המבנה חווה פיצוץ עז שגורם לדלתות להיפתח, לאנשים השוהים במקום לעוף, ולרעש חזק ממדים.
לבסוף, הכל מצטייר כחלום וניתן לראות את טיילר כשהיא מחלקת תארים לאותם תלמידים.
עם השנים הפך הקליפ לויראלי, ומונה הצפיות שלו נכון ליולי 2020, עומד על למעלה מ-705 מיליון צפיות, דבר אשר הופך אותו לנצפה ביותר של טיילר.
כמו כן, נחשב הקליפ לקליפ הנשי היחיד שיצא בתחילת שנות השמונים והצליח לצבור 700 מיליון.
באופן כללי, נחשב הקליפ לשלישי בהיסטוריה שהצליח לחצות את רף 700 מיליון הצפיות כשתאריך צאתו היה לפני שנת 2010. (כשמעליו "Bohemian Rhapsody" של קווין ו-"Beat It" של מייקל ג'קסון)
מקוםתאריםמכירותאיטליה (FIMI)פלטינה30,000ארצות הברית (RIAA)פלטינה1,000,000בריטניה (BPI)פלטינה600,000דנמרק (IFPI Denmark)זהב45,000צרפת (SNEP)זהב632,000קנדה (Music Canada)פלטינה100,000סיכוםבכל העולם6,000,000 מכירות + הזרמת מדיה בלבד
"Tornado" (בעברית: "טורנדו") הוא סינגל שהוקלט על ידי הזמרת הפינית אוולינה, מתוך אלבום האולפן השני שלה, SOS.
השיר יצא לאור ב-1 בספטמבר 2017, על ידי חברות התקליטים יוניברסל מיוזיק גרופ ואם-אייזי מיוזיק, כסינגל מתוך האלבום.
השיר זכה להצלחה רבה ובשיאו הצליח להגיע למקום השלישי במצעד השירים שבפינלנד.
לאחר שהוציאה את "Kylmii väreitä", שנכלל באלבומה השני, SOS, הוציאה אוולינה את "Tornado", שנכלל גם הוא באלבום.
את השיר כתבה אוולינה, והוא הופק על ידי מפיק אלבום הבכורה שלה 24K, אנרי לאנץ.
לשיר לא יצא ווידאו קליפ בערוץ ה-Vevo שלה, אך יצאו לו מספר רמיקסים וגרסאות כיסוי ביוטיוב.
בשבוע הראשון לצאתו הצליח השיר להיכנס לעשירייה הפותחת במצעד הפיני ולאחר פרק זמן מסוים עלה למקום השלישי.
Touch My Body (בעברית: גע בגופי) הוא סינגל שהוקלט על ידי הזמרת האמריקאית מריה קארי, מתוך אלבומה העשירי, E=MC².
השיר יצא לאור כסינגל הראשון מתוך האלבום, ב-12 בפברואר 2008.
השיר הגיע למקום הראשון במצעד הבילבורד הוט 100, השבע עשרה במצעד המוזיקה האוסטרלי, והחמישי במצעד הסינגלים הבריטי.
השיר נכתב על ידי קארי עצמה, קריסטל ג'ונסון, דה-דרים וכריסטופר סטיוארט והופק על ידי קארי וסטיוארט.
מבחינה לירית קארי מבקשת בשיר מבן זוגה שייגע בה ויממש את הפנטזיות המיניות שלה אם כי לשיר יש גם מסר נוסף בו קארי מפצירה מבן זוגה שלא יקליט או ידליף לתקשורת שום דבר מפגישתם.
מבחינה מוזיקלית השיר הוא שיר פופ עם שילוב של רית'ם אנד בלוז.
השיר זכה לביקורות חיוביות ממבקרי המוזיקה אם כי הוא גם זכה לביקורות שליליות על כך שהוא לא מייצג כמו שצריך את היכולות הווקאליות של הזמרת.
הקליפ לשיר בוים על ידי ברט רטנר שעבד עם קארי בעבר על 5 קליפים אחרים.
בקליפ לשיר טכנאי מחשבים מגיעה לביתה של קארי שמקבלת אותו בלבוש פרובוקטיבי והוא נרגש לראותה.
לאחר מכן הקליפ מציג את הפנטזיות הרומנטיות והמיניות שלו עם הזמרת.
הקליפ זכה בפרס "הקליפ הקומי הטוב ביותר" בטקס פרסי BET Awards ואף זיכה אותה בפרס מפעל חיים מטעם טקס פרסי MTV יפן.
השיר הגיע למקום הראשון בארצות הברית ובכך קארי שברה את השיא של אלביס פרסלי בתור אומן הסולו עם הכי הרבה שירים שהגיעו למקום הראשון במדינה.
בנוסף השיר הביא לכך שקארי צברה 79 שבועות במקום הראשון במדינה ובכך היא הגיעה לתיקו עם פרסלי.
בנוסף לכך, השיר זכה להצלחה גם מעבר לארצות הברית כאשר הגיע למקום ה-3 במצעד האירופאי הכללי, למקום ה-17 באוסטרליה, למקום ה-3 בניו זילנד, למקום ה-2 בקנדה, למקום ה-5 ביפן ובבריטניה.
על מנת לקדם את השיר ביצעה אותו קארי בתוכנית סאטרדיי נייט לייב ובתוכנית "Good Morning America".
בנוסף היא שרה את השיר גם בפרק הפתיחה של תוכנית הריאלטי "The Hills".
במסגרת טקסי הפרסים קארי ביצעה את השיר בטקס פרסי בחירת הנוער.
גם באירופה קידמה קארי את השיר כאשר שרה אותו בתוכניות הבריטיות "The Sunday Night Project" ו-"The Paul O'Grady Show" בתוכנית הכישרונות הגרמנית "Deutschland sucht den Superstar".
בנוסף, השיר נכלל גם בסיבוב ההופעות שלה, "Angels Advocate Tour".
מקוםתאריםמכירותאיטליה (FIMI)20,000ארצות הברית (RIAA)פלטינה 2×2,000,000בריטניה (BPI)כסף200,000 מכירות + הזרמת מדיה בלבד
"Touch" (בעברית: "מגע") הוא שיר של הלהקה הבריטית ליטל מיקס.
השיר יצא לאור ב-9 בדצמבר 2016 כסינגל השני מתוך האלבום הרביעי של ליטל מיקס, Glory Days.
בנובמבר 2016, ליטל מיקס הוציאו את השיר כסינגל הקידומי הרביעי מהאלבום וב- בדצמבר 2016 הכריזו כי הן בחרו את השיר להיות הסינגל השני מאלבום האולפן הרביעי שלהן.
ב-28 בפברואר 2017, רמיקס בשיתוף Kid Ink שיצא לאור בנוסף.
השיר הגיע למקום ה-4 במצעד הבריטי, ונכנס לעשירייה הפותחת במצעד של מקסיקו, סקוטלנד ואירלנד.
השיר היה מועמד בטקס פרסי המוזיקה הבריטית לשנת 2017 בקטגוריית סינגל השנה והקליפ בקטגוריית וידאו השנה.
+מקבץ רשימות של גופים אשר דירגו את השיר "Touch"ארגוןרשימהמיקוםמקורפופג'סטיס45 הסינגלים המובילים לשנת 20179
הלהקה הופיעה עם השיר בגמר של ה-The X Factor, דבר שהקפיץ את השיר למקום 23 במצעד הסינגלים הבריטי.
הקליפ יצא ב-19 בינואר 2017. הקליפ הוא בכיכובן של הלהקה והרקדנים שלהן.
הלהקה נמצאת במעין מבוך צבעוני ובמהלך השהות שלהן במבוך הן רוקדות עם הרקדנים שלהן לצלילי השיר.
הקליפ הוביל איתו תגובות שליליות, בטענה שהוא פרובוקטיבי מדי וחסר תוכן.
נכון ליוני 2018 לקליפ יש מעל 250 מיליון צפיות ביוטיוב.
Total Bellas היא סדרת מציאות אמריקאית, שהוקרנה לראשונה ב-5 באוקטובר 2016, ב.
הסדרה היא סדרת ההמשך ל-Total Divas אשר נותנת מבט מקרוב אל חייהן של ברי וניקי בלה, ביחד עם המשפחה הקרובה והשותפים שלהן לחיים, דניאל בריאן וארטם צ'יגווינסטב, בהתאמה.
ב-20 באפריל 2016 נודע דרך האתר של שהתאומות ברי וניקי בלה תקבלנה סדרת המשך לסדרה Total Divas, אך הסדרה החדשה תקרא Total Bellas.
הסדרה סובבת את חייהם של התאומות והמשפחות שלהן.
הצילומים עבור העונה הראשונה נערכו בטמפה, פלורידה, כשברי בלה ודניאל בריאן עברו ביחד אל ניקי בלה וג'ון סינה כדי לעזור לניקי לאחר הניתוח בצוואר.
האח של ברי וניקי, ג'יי ג'יי ואשתו, לורן הם חלק מהדמויות המשניות בסדרה ביחד עם קתי קולס ובעלה, ג'ון לאוריינטיס.
ב-16 בנובמבר 2016 נודע דרך האתר של ערוץ !E שהסדרה תמשיך לעונה שנייה.
העונה השנייה צולמה בפיניקס, אריזונה, כשהפעם ניקי וסינה עברו ביחד אל ברי ובריאן כדי לעזור לברי במהלך ההיריון הראשון שלה.
בנוסף למסע ההיריון של ברי, העונה החדשה תעקוב אחר המסע האישי של בריאן תחת תפקידו החדש כג'נרל מנג'ר של התוכנית סמאקדאון.
ב-30 בינואר 2018 נודע שהעונה השלישית תעלה לאוויר באביב של אותה שנה.
ב-5 באפריל, פורסם התאריך לעלייה לאוויר של הפרק הראשון של העונה השלישית, ה-20 במאי 2018.
ב-7 באוגוסט 2018, וה-WWE הודיעו על חידוש הסדרה לעונה רביעית.
ב-28 בנובמבר 2018, פורסם שהעונה הרביעית תעלה לאוויר ב-13 בינואר 2019.
קתי קולס-לאורנייטיס (האמא של ברי וניקי)
ג'יי ג'יי גרסיה (האח של ברי וניקי)
לאנה (עונות 3-1; מתאבקת ב-WWE)
סמי זיין (עונה 1; מתאבק ב-WWE)
סנדרה גריי (עונה 1; התופרת לשעבר של ה-WWE)
אלישיה פוקס (עונה 2; מתאבקת ב-WWE)
בקי לינץ' (עונה 2; מתאבקת ב-WWE)
ג'ימי אוסו (עונה 2; מתאבק ב-WWE)
מריה מנונוס (עונה 2; אישיות טלוויזיונית)
מארק קאראנו (עונה 2; מנהל בכיר בתחום יחסי הכישרונות של ה-WWE)
נטליה (עונות 3-2; מתאבקת ב-WWE)
רנה יאנג (עונות 3-2; חלק מצוות השידור של ה-WWE)
מאריס (עונה 3; אשתו של המיז)
המיז (עונה 3; מתאבק ב-WWE)
פייג' (עונה 3; ג'נרל מנג'רית של סמאקדאון)
טייטוס אוניל (עונה 3; מתאבק ב-WWE)
אקסבייר וודס (עונה 3; מתאבק ב-WWE)
מספר פרק בסדרה מספר פרק בעונה כותרת תאריך שידור מקורי קוד הפקה צופים אמריקאים(מיליונים)11"כללי הבית של סינה"5 באוקטובר 20161010.63ברי ובריאן עוברים אל הבית של ג'ון סינה כדי לעזור לניקול לאחר הניתוח שלה בפרק הבכורה של הסדרה אשר נותנת הצצה לחייהם של ברי וניקול מחוץ לזירה.
חוקי הבית הקפדני של ג'ון גורמים לאורחיו "ללכת על קליפות ביצים" כדי לגרום לו להישאר מאושר.22"תיקון חפוז"12 באוקטובר 20161020.75יחסי המין של ברי ובריאן גורמים למתחים במערכת היחסים שלהם וניקול לוקחת את זה על עצמה לבוא עם רעיון כדי לעזור לזוג לפתור את בעייתם.
בינתיים, ג'וני מספר לגברים על תכנון הסכם קדם הנישואין שלו עם קתי.33"מי הבוס?"19 באוקטובר 20161030.62ניקול נחושה לעזור לבריאן להבין את השלבים הבאים לאחר הפרישה שלו.
מספר פרק בסדרה מספר פרק בעונה כותרת תאריך שידור מקורי קוד הפקה צופים אמריקאים(מיליונים)71"דילמה במדבר"6 בספטמבר 20172010.68החלטה שעלולה להשפיע על המשפחה נותרת בידיהם של ניקול וג'ון; ג'יי ג'יי ולורן לוקחים הפסקה.
שנה פרס קטגוריה מועמד (ים) תוצאה הפניות 2016 פרסי בחירת הנוער ספורטאית השנה התאומות בלה 2017 פרסי בחירת הנוער ספורטאית השנה התאומות בלה 2017 פרסי בחירת הנוער סדרת הטלוויזיה הנבחרת: ריאליטי Total Bellas 2018 פרסי בחירת הנוער סדרת הטלוויזיה הנבחרת של הקיץ Total Bellas
הסדרה משודרת בקנדה ובניו זילנד ב המקומי.
כמו כן, הסדרה משודרת בנוסף גם ב-Hulu ובערוץ של ה-WWE Network.
touch (מאנגלית - "לגעת") היא פקודה במערכת הפעלה דמוית יוניקס היוצרת קבצים וסיפריות במערכת ההפעלה ומאפשרת לעדכן את תאריכי הגישה והיצירה שלהם.
השימוש הבסיסי יוצר קובץ אם הקובץ לא קיים עדיין.
אם הוא קיים: מעדכן את זמן העריכה שלו לזמן הנוכחי.
יצירת קובץ באמצעות פקודת touch, בסביבת יוניקס, יתבצע כדלקמן:
עדכון תאריכים באמצעות פקודת touch, בסביבת יוניקס, יתבצע כדלקמן:
touch -a - שינוי זמן הגישה בלבד.
touch -m - שינוי זמני עריכה בלבד.
man touch - יציג את ספר הוראות של פקודה זו.
Touch ID היא מערכת לזיהוי טביעות אצבע, שנוצרה ותוכננה על ידי חברת אפל.
המערכת מאפשרת לבטל את הנעילה של מכשירי אפל, לבצע רכישות בחנויות הדיגיטליות השונות של אפל (חנות ה-iTunes, App Store ו-iBooks) ולאמת רכישות ב-Apple Pay ובאפליקציות.
המערכת נמצאת בשימוש בכל מכשירי האייפון שיצאו בין 2013 (אייפון 5s) ל-2020 (אייפון SE(דור שני)) ובכל מכשירי האייפד החל מהאייפד אייר 2.
כאשר הושק אייפון X, שידוע כחסר כפתור בית, הוסרה ממנו אפשרות הפתיחה "Touch ID", אך נוספה לו אפשרות הפתיחה "Face ID", בעזרת זיהוי הפנים של המשתמש (בניגוד למכשירי גלקסי החדשים, שחיישן טביעת האצבע שולב בהם בחלק האחורי של המכשיר).
בשנת 2015 הציגה אפל את הדור השני המהיר יותר של ה-Touch ID עם האייפון 6S.
שנה מאוחר יותר, התכונה הוכנסה לראשונה למחשבי ה-מקבוק פרו.
לדברי אפל, מידע טביעת האצבע מאוחסן מאוחסן מקומית בשבב בתוך המכשיר ולא בענן, דבר שנועד כדי להקשות על הגישה למידע טביעת האצבע.
הטלפון הסלולרי הראשון שהייתה משולבת בו טכנולוגיית זיהוי טביעות אצבע היה Pantech GI100 שהושק בשנת 2004. בשנת 2012, רכשה אפל את AuthenTec, חברה המתמחה בתוכנות לקריאת טביעות אצבע, תמורת 365 מיליון דולר.
הרכישה הובילה פרשני טכנולוגיה רבים לצפות שאפל תכניס טכנולוגיית זיהוי טביעות אצבע באחד ממכשיריה הקרובים.
לאחר הדלפות וספקולציות, האייפון 5s נחשף ב-10 בספטמבר 2013, והיה הטלפון הראשון מאז ה-Motorola Atrix להציע את הטכנולוגיה.
סגן הנשיא לשיווק עולמי באפל, פיל שילר, הכריז על התכונה באירוע ההשקה של האייפון 4s ודיבר ארוכות על התכונה.
עם החשיפה של המכשירים אייפון 6 ו-6 פלוס באירוע ההשקה ב-9 בספטמבר 2014, Touch ID הורחב גם לאימות רכישות ב-App Store וב-Apple Pay, מלבד ביטול נעילת המכשיר.
האייפון 6s משלב חיישן Touch ID דור 2, שהוא מהיר פי שניים מהחיישן של הדור הראשון שנמצא במכשירים 5S, 6 ו-SE.